Varðskipið Óðinn (1926)

Varðskipið Óðinn var annað varðskip íslendinga á eftir varðskipinu Þór. Það var smíðað af Köbenhavns Flydedok & Skibsværft í Danmörku á árunum 1925 til 1926 og kom fyrst til Íslands 23. júní 1926. Fyrsti skipherra Óðins var Jóhann P. Jónsson. Fljótlega eftir komu skipsins kom í ljós smíðagalli á skipinu en þyngdarpunktur véla og katla var rangur sem hafði áhrif á sjóhæfni þess. Skipið var því sent utan í lok árs og lagfæringar á því gerðar á kostnað skipasmíðastöðvarinnar.

Þrátt fyrir ágætt gengi í baráttunni gegn landhelgisbrotum var Óðinn seldur til Svíþjóðar í ársbyrjun 1936 sökum kostnaðar við útgerð hans.

Tilvísanir

Flokkur:Byggt 1926
Flokkur:Íslensk varðskip